b'\n_START_ARTICLE_\nBS3\n_START_PARAGRAPH_\nBS3 (oz. Be\xc5\xbeigrajska soseska 3, tudi Nove Sto\xc5\xbeice) je bivalno naselje, ki se nahaja v Ljubljani za Be\xc5\xbeigradom in spada v okvir \xc4\x8cetrtne skupnosti Be\xc5\xbeigrad.\n_START_SECTION_\nInfrastruktura\n_START_PARAGRAPH_\nV naselju so po\xc5\xa1ta, banka in lekarna. Naselje premore dve Mercatorjevi trgovini z \xc5\xbeivili in v sklopu vsake trgovine je na voljo bankomat NLB,  cvetli\xc4\x8darna, knji\xc5\xbenica Dr. France \xc5\xa0kerl (enota knji\xc5\xbenice Be\xc5\xbeigrad), godbeni dom Pihalnega orkestra Be\xc5\xbeigrad, ve\xc4\x8d manj\xc5\xa1ih barov in okrep\xc4\x8devalnic, nekaj frizerskih salonov, balinarsko dru\xc5\xa1tvo, tri enote vrtca Ciciban (Mehur\xc4\x8dki, Lenka in \xc5\xbdabice) ter osnovna \xc5\xa1ola Milana \xc5\xa0u\xc5\xa1tar\xc5\xa1i\xc4\x8da.'